b'\n_START_ARTICLE_\nSkueproces\n_START_PARAGRAPH_\nEn skueproces er almindeligvis en betegnelse for offentligt f\xc3\xb8rte retssager, hvor dommen allerede er blevet fastlagt i forvejen, og retssagen blot har det form\xc3\xa5l, at udstille den anklagede og fremvise dennes skyld for hele offentligheden. Udtrykket kendes p\xc3\xa5 dansk i det mindste siden 1963._NEWLINE_Skueprocesser s\xc3\xa6ttes i almindelighed i forbindelse med diktatoriske regimer, hvor styret har behov for at fjerne politiske modstandere eller kritikere af regimet. Disse folk anklages som oftest ved hj\xc3\xa6lp af gummiparagraffer som h\xc3\xb8jforr\xc3\xa6deri, spionage, noget som de sj\xc3\xa6ldent har mulighed for at forsvare sig imod._NEWLINE_De anklagede har i praksis ingen mulighed for at forsvare sig, og deres "tilst\xc3\xa5else" er ofte i forvejen blevet opn\xc3\xa5et gennem afpresning eller tortur. Dommen er som regel ogs\xc3\xa5 uforholdsm\xc3\xa6ssig h\xc3\xa5rd og fastlagt allerede f\xc3\xb8r retssagen.\n_START_SECTION_\nUdvidet betydning\n_START_PARAGRAPH_\nFra oprindeligt at have sigtet p\xc3\xa5 retssager har udtrykket bredt sig til andre forhold, hvor formaliteter officielt overholdes selv om udfaldet ogs\xc3\xa5 her er givet p\xc3\xa5 forh\xc3\xa5nd, s\xc3\xa5ledes eksempelvis en aktion\xc3\xa6rgeneralforsamling eller en offentlig h\xc3\xb8ring'